钦定古今图书集成/明伦汇编/家范典/第059卷 > 王守仁谕俗 > 《子孙计》
## 钦定古今图书集成/明伦汇编/家范典/第059卷 > 王守仁谕俗 > 《子孙计》

今人不忍一言之忿，或争铢两之利，遂相遘讼。夫我
欲求胜于彼，则彼亦欲求胜于我，仇仇相报，遂至破
家荡产，祸贻子孙。岂若含忍退让，使乡里称为“善人
长者”，子孙亦蒙其庇乎？

今人为子孙计，或至谋人之业，夺人之产，日夜营营，
无所不至。昔人谓“为子孙作马牛”，然身殁未寒，而业
已属之他人。仇家群起而报复，子孙反受其殃，是殆
为子孙作蛇蝎也。吁！可戒哉！